Gadea Ibarloza Arrizabalaga

Gadea Ibarloza Arrizabalaga (Ondarroa, Bizkaia. 1978ko uztailaren 18a) ingeniaria eta kirolaria da.

Gurasoak ditu Trini Arrizabalaga Saras, dendari erretiratua eta Jose Ibarloza Balenziaga, arrantzale erretiratua. Neba bat du, Xabat. Ama zinegotzi izan zen garaian ezkondu zituen Gadea eta Paulo Montero. Hiru seme-alaben guraso dira: Oskitz, Aetz eta Anitz.

 Ikasketak eta lan ibilbidea 
Ondarruko Institutuan Batxilergoa amaitu ostean, Madrilen Ingeniaritza Aeronautikoa ikasten hasi zen baina utzi beharra izan zuen eta Markina-Xemeingo Lea Artibai ikastetxean, Polimeroen Ingeniaritza ikasi zuen.

Ikasketekin batera eta horiek amaituta ere, ingeniari gisa lanean hasi aurretik, Lea-Artibaiko enpresetan aritu zen, hala nola, Cikautxon eta Eikan eta ostean, ingeniari gisa, Markina-Xemeinen Polimeroen arloan ordenagailu bidez simulazioak egiten, handik Zamudioko ITP-n aritu zen simulazioetan pare bat urtez; beste urte bitan Bilboko enpresa batean lan berean eta 2016 urtetik aurrera, Markina-Xemeingo Leartiker enpresan saiakera mekanikoen laborategian materialen karakterizatze-lanetan ari da.

 Kirol ibilbidea 
18 urte izan arte, Euskal dantzetan eta balletean aritu zen. Kirol arloan, berriz, 2016. urtean hasi zen, stand up paddle egiten, semeak kirol horretan hasi eta emakume askorik ez zegoela jabetu zenean. Hasieran inguruko txapelketetan parte hartu eta sariak irabazten hasi zen , gerora inguruko probientzietara eta ostean, Espainiako estatu osoan ibiltzen dira bera, seme bat eta alaba: Melilla, Galizia, Mediterraneoa, Andaluzia…, baita Frantzian ere.

 Sariak 
 2021: Espainikako master kategorian hirugarren saria, distantzia luzean (Alacant)
 2022: Espainiako I. Kopan. hirugarren saria (Alocén)
 2023: Espainikako txapelduna master kategorian, distantzia luzean (Melillan)
 2024: Espainikako txapelduna master kategorian, distantzia luzean (Melillan)
 2024: Espainikako txapelduna master kategorian, beach race modalidadean (Galizian)
 2024: Espainikako txapelduna master kategorian, hondartzako sprint-etan (Galizian)
 2024: Espainikako azpitxapelduna master kategorian, erresistentzian 22km (Galizian)

 Erreferentziak 

 Kanpo estekak 

Kategoria:Ondarroarrak
Kategoria:Emakume kirolariak
Kategoria:Padel jokalariak
Kategoria:Ingeniariak
Kategoria:Emakume ingeniariak